શીર્ષક: RBI FSR : આ રીતે સરકારી બૅન્કોમાં 'અચ્છે દિન'ની મંદી હજી લાંબી ચાલશે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
હમણાં જ જાહેર થયેલ આ અહેવાલ મુજબ બૅન્કિંગ સૅક્ટરનાં શંકાસ્પદ લેણાં આવનાર નવ મહિનામાં વધવાની સંભાવના છે. 

છેલ્લી ઉપલબ્ધ વિગતો મુજબ આપણી બૅન્કોનું એનપીએ (નૉન પર્ફૉમિંગ ઍસેટ્સ) અત્યારે 9.3 ટકા છે.

બૅન્કોના આવા શંકાસ્પદ લેણાં વધવાના કારણમાં રિઝર્વ બૅન્ક ઑફ ઇન્ડિયાના મત મુજબ મહદઅંશે અત્યારે ચાલી રહેલી મંદીને પરિણામે ધીમો અને નીચો ક્રૅડિટ ગ્રોથ અને નિર્ધારિત લક્ષ્યાંકમાં આ કારણથી થતો ઘટાડો (Slippages) જવાબદાર છે.  

કેટલાંક મધ્યમકદનાં એકમો દ્વારા તેમની શાખ માટેની લાયકાત પ્રસ્થાપિત કરવા માટે ક્યાંક થોડાં વધારે બતાવેલા ક્રૅડિટ રેટિંગનો આશરો લેવામાં આવ્યો છે એવું જણાવ્યું છે.

રિઝર્વ બૅન્કના આ અહેવાલમાં એક રસપ્રદ કારણ એવું પણ કાઢવામાં આવ્યું છે કે મોટા મોટા કૉર્પોરેટગૃહો પાસે ચિક્કાર પૈસો છે અને એ કારણથી તેઓ લોન લેવા તૈયાર નથી.

આમ થવાને પરિણામે બૅન્કો દ્વારા આપવામાં આવતી લોનના વૃદ્ધિ દરમાં ઘટાડો થયો છે અને સપ્ટેમ્બર 2019ના રોજ પૂરા થયેલા વર્ષમાં આ વૃદ્ધિદર 8.7 ટકાનો રહેવા પામ્યો છે.

'નાણા બૅન્કમાં થોડા વધુ સલામત બન્યા'

જોકે, આજ વૃદ્ધિદર ખાનગી બૅન્કોના કિસ્સામાં 16.5 ટકા રહેવા પામ્યો છે જે ખાનગી અને જાહેર ક્ષેત્રની બૅન્કો વચ્ચેની સરખામણી અને ખાનગી બૅન્કો પોતાની વૃદ્ધિ માટે કેવો  આક્રમક અભિગમ અપનાવે છે તેની ચાડી ખાય છે. 

બીજી એક ધ્યાન ખેંચે તેવી બાબત ભારતીય બૅન્કોનો  ક્રૅડિટ એડિક્વેસી  રેશિયો વધીને સપ્ટેમ્બર 2019માં 15.1 ટકા થયો તે છે.

આ ઘટના જાહેર ક્ષેત્રની બૅન્કોનું રિ-કૅપિટલાઇઝેશન કરવામાં આવ્યું હોવાનું પરિણામ છે. 

આજ રીતે PCR એટલે કે પ્રોવિઝનલ કવરેજ રેશિયો જે  બૅન્કો દ્વારા તેમના લેણાં સામે રાખવામાં આવે છે તે 2018ના સપ્ટેમ્બરમાં 60.5 ટકા હતો તે વધીને સપ્ટેમ્બર 2019માં 61.5 ટકા થયો છે.

આ જાહેર  ક્ષેત્રની બૅન્કોની Resilience(રેજીલિયન્સ) એટલે કે સ્થિતિસ્થાપકતા વધી છે તેમ દર્શાવે છે.  આને કારણે થાપણદારનાં નાણા બૅન્કમાં થોડા વધુ સલામત બન્યા છે.

સપ્ટેમ્બર 2020માં સીવિયર સ્ટ્રેસ એટલે કે અત્યંત ખરાબ સ્થિતિમાં હોય તેવી લોન બધી બૅન્કોની થઈને ગ્રોસ નેશનલ એનપીએના 5 ટકા થશે.  

આજ આંકડો જાહેર ક્ષેત્રની બૅન્કો માટે 13.5 ટકા, ખાનગી ક્ષેત્રની બૅન્કો માટે  5.4 ટકા અને વિદેશી બૅન્કો માટે 4.2 ટકા રહેશે એવું ભારતીય રિઝર્વ બેંક દ્વારા સપ્ટેમ્બર 2020 માટે અંદાજિત કરવામાં આવ્યું છે.  

એનપીએ વધવાનું કારણ શું?

આનો અર્થ એવો થાય...